

NÁVRH
UZNESENIE VLÁDY SLOVENSKEJ REPUBLIKY

k zabezpečeniu opatrení na odvrátenie ohrozenia životného prostredia 
a verejného zdravia v súvislosti s mimoriadnou situáciou z dôvodu prerušenia čistenia odpadových vôd 
v areáli spoločnosti PTCHEM, s.r.o. Nemecká 

	Číslo materiálu:
	8819/2023 – 10.2

	Predkladateľ:
	minister životného prostredia 


Vláda
A. schvaľuje

A.1. 	materiál „Zabezpečenie opatrení na odvrátenie ohrozenia životného prostredia a verejného zdravia v súvislosti s mimoriadnou situáciou z dôvodu prerušenia čistenia odpadových vôd v areáli spoločnosti PTCHEM, s.r.o., Nemecká“;

B. súhlasí

B.1. 	s vyčlenením finančných prostriedkov pre kapitolu Ministerstvo životného prostredia SR vo výške 1 500 000 eur na roky 2023 až 2024 a ich použitím účelovo viazaným na zabezpečenie opatrení na odvrátenie ohrozenia životného prostredia a verejného zdravia v súvislosti s mimoriadnou situáciou z dôvodu pretrvávajúcej hrozby úniku nebezpečných látok do životného prostredia a ohrozenia verejného zdravia z areálu spoločnosti PTCHEM, s.r.o., Nemecká; 
C. ukladá

ministrovi životného prostredia

C.1.	požiadať Ministerstvo financií SR o povolené prekročenie limitu výdavkov kapitoly Ministerstvo životného prostredia SR v roku 2023 o sumu 1 000 000 eur podľa bodu B.1. uznesenia	 

do 10 pracovných dní od schválenia materiálu

C.2.	uplatniť si výdavky na rok 2024 v rámci prípravy návrhu rozpočtu verejnej správy na roky 2024-2026 vo výške 500 000 eur podľa bodu B.1. uznesenia	
	
	pri príprave návrhu rozpočtu verejnej správy na roky 2024-2026

C.3.	zabezpečiť proces verejného obstarávania v súlade so zákonom 
č. 343/2015 Z. z.  o verejnom obstarávaní a o zmene a doplnení niektorých zákonov za účelom uzavretia dohody na čistenie odpadových vôd z drenážnej steny a gudrónových jám v areáli spoločnosti PTCHEM, s.r.o.  

	do 30 dní od schválenia materiálu

predsedovi vlády poverenému riadením Ministerstva financií SR

C.4.	uvoľniť prostriedky vo výške 1 000 000 eur v zmysle žiadosti o prekročenie limitu výdavkov kapitoly Ministerstvo životného prostredia SR v roku 2023 predloženej podľa bodu C.1. uznesenia; 

do 10 pracovných dní odo dňa doručenia žiadosti

C.5.	zvýšiť v rámci návrhu rozpočtu verejnej správy na roky 2024 – 2026 limit výdavkov kapitoly Ministerstvo životného prostredia SR na rok 2024 o sumu 500 000 eur podľa bodu C.2. uznesenia, nad rámec schválených limitov;

pri príprave návrhu rozpočtu verejnej správy na roky 2024-2026





Vykonajú:	predseda vlády poverený riadením Ministerstva financií SR
		minister životného prostredia

